## Odluka o osnovama za uspostavljanje ugovornog odnosa sa subjektima provođenja zdravstvene zaštite u 1992. godini

### NN 13/1992 (13.3.1992.), Odluka o osnovama za uspostavljanje ugovornog odnosa sa subjektima provođenja zdravstvene zaštite u 1992. godini

# REPUBLIČKI FOND ZDRAVSTVENOG OSIGURANJA I ZDRAVSTVA HRVATSKE

Na osnovi odredbe članka 22. Statuta Republičkog fonda zdravstvenog
osiguranja i zdravstva Hrvatske ("Narodne novine", broj 48/90)
i točke II. Odluke o obavljanju poslova iz djelokruga Skupštine Republičkog
fonda zdravstvenog osiguranja i zdravstva Hrvatske (Klasa: 025-04/9102/34),
Izvršni odbor Skupštine Republičkog fonda zdravstvenog osiguranja i zdravstva
Hrvatske na 15. sjednici održanoj 21. veljače 1992. godine, donio je

## ODLUKU

### o osnovama za uspostavljanje ugovornog odnosa sa subjektima provođenja zdravstvene zaštite u 1992. godini

I.

Utvrđuju se osnove za uspostavljanje ugovornog odnosa sa subjektima
provođenja zdravstvene zaštite za područje Republičkog fonda zdravstvenog
osiguranja i zdravstva Hrvatske (u daljnjem tekstu: Republički fond) za
1992. godinu sukladno Planu i programu mjera zdravstvene zaštite za 1992.
godinu, odredbama Pravilnika o zdravstvenom standardu u Republici Hrvatskoj
("Narodne novine", broj 3/92) - (u daljnjem tekstu: Pravilnik
o zdravstvenom standardu), Popisu dijagnostičkih i terapijskih postupaka
u zdravstvenim djelatnostima - vremenski i kadrovski normativi (u daljnjem
tekstu: Popis dijagnostičkih i terapijskih postupaka), Odluci o primjeni
Samoupravonog sporazuma o jedinstvenoj nomenklaturi usluga, te okvirnim
standardima i normativima u primarnoj zdravstvenoj zaštiti (u daljnjem
tekstu: Odluka o standardima i normativima, "Narodne novine",
br. 5/91 i 32/91) i Odluci o utvrđivanju Cjenika zdravstvenih usluga za
1991. godinu (u daljnjem tekstu: Odluka o Cjeniku, "Narodne novine",
br.17/91. 32/91. 70/91).

II.

Organizacije zdravstva i zdravstveni radnici koji obavljaju poslove
zdravstvene zaštite samostalno osobnim radom (u daljnjem tekstu: liječnik
privatne prakse) dužni su prilikom pružanja zdravstvene zaštite osiguranicima
Republičkog fonda primjenjivati odredbe Pravilnika o pravima, uvjetima
i postupku za ostvarivanje prava iz zdravstvenog osiguranja ("Narodne
novine", br. 55/90. 5/91,14/91 i 27/91), Pravilnika o uvjetima i načinu
ostvarivanja zdravstvene zaštite osiguranika Republičkog fonda ("Narodne
novine". br. 55/90. 5/91.14/91 i 70/91). Pravilnika o ortopedskim
pomagalima ("Narodne novine", broj 10/92), Pravilnika o načinu
propisivanja, izdavanja i naplaćivanja lijekova osiguranicima Republičkog
fonda ("Narodne novine", broj 53A/91), Odluke o sudjelovanju
osiguranika u troškovima zdravstvene zaštite ("Narodne novine".
br. 32/91 - pročišćeni tekst, 53A/91 i 70/91), te ostalih općih akata Republičkog
fonda.

III.

Na osnovi Popisa dijagnostičkih i terapijskih postupaka, uspostavljaju
se ugovorni odnosi sa subjektima provođenja zdravstvene zaštite za razdoblje
od 1. travnja 1992. godine do 31. prosinca 1992. godine, primjenom bod-sustava
i uređuju ugovorima za provodenje mjera primarne, polikliničko-konzilijarne
i stacionarne zdravstvene zaštite.

Ugovorni odnosi izmedu Republičkog fonda i subjekata provođenja zdravstvene
zaštite - organizacija zdravstva, odnosno liječnika privatne prakse, uređuju
se do uspostavljanja ugovornih odnosa na način utvrden u prethodnoj točki,
kako slijedi:

1. PROVOĐENJE PRIMARNE ZDRAVSTVENE ZAŠTITE (u domu zdravlja, medicinskom
centru, ordinaciji liječnika privatne prakse) Utvrđuje se prosječna godišnja
vrijednost timova primarne zdravstvene zaštite za provođenje mjera u pojedinim
djelatnostima primarne zdravstvene zaštite.

Sukladno odredbama Odluke o standardima i normativima, na osnovi prosječne
godišnje vrijednosti timova u pojedinim djelatnostima, utvrđuje se prosječna
godišnja vrijednost tima po osiguraniku.

Prosječna godišnja vrijednost timova u primarnoj zdravstvenoj zaštiti
primjenjivat će se u razdoblju od siječnja do prosinca 1992. godine, za
slijedeće djelatnosti:

- opću medicinu,

- zdravstvenu zaštitu predškolske djece

- školsku medicinu

- primarnu zdravstvenu zaštitu žena

- opću zubozdravstvenu zaštitu (protetika i ortodoncijaj

Prosječna godišnja vrijednost tima u higijensko epidemiološkoj djelatnosti
primjenjuje se privremeno u razdoblju od mjeseca siječnja do ožujka 1992.
godine.

Praćenje izvršenja rada liječnika u primarnoj zdravstvenoj zaštiti iskazuje
se za prva tri mjeseca 1992. godine prema cijenama iz Cjenika, a od 1.
travnja 1992. godine prema Popisu dijagnostičkih i terapijskih postupaka,
primjenom bod-sustava.

Naknada za provođenje mjera primarne zdravstvene zaštite utvrđuje se
posebice za svaku djelatnost, tako da se prosječna godišnja vrijednost
tima po osiguraniku množi sa brojem osiguranika.

U primarnoj zdravstvenoj zaštiti ugovorni odnosi se uspostavljaju na
osnovi broja stanovnika određenog mjesta prema popisu stanovništva iz 1991.
godine, a u ratnim područjima prema objektivnom stanju.

Ugovori za primarnu zdravstvenu zaštitu po djelatnostima zaključuju
se na osnovi podataka o liječničkim timovima i pripadajućim osiguranicima,
koji su stanovnici određene općine. Ispostave Stručne službe Republičkog
fonda dužne su uzajamno dostavljati obavijesti o osiguranicima za koje
su zaključile ugovor, ako su te osobe osiguranici drugih ispostava, odnosno,
stanovnici drugih općina.

Primarnu zdravstvenu zaštitu u domovima umirovljenika, kao i u drugim
socijalnim ustanovama, obvezatno provode područni domovi zdravlja i medicinski
centri, odnosno liječnici privatne prakse ako su izabrani liječnici za
navedenu populaciju.

Za opću medicinu, primarnu zdravstvenu zaštitu žena i opću zubozdravstvenu
zaštitu, ugovorni odnosi uspostavljaju se na osnovi popisa kojim se osiguranici
izjašnjavaju za izabranog liječnika, odnosno prema pripadajućoj populaciji
osiguranika.

Liječnički tim u primarnoj zdravstvenoj zaštiti označava se imenom i
prezimenom liječnika, odnosno šifrom s pripadajućim brojem osiguranika
po liječničkom timu.

Organizacija zdravstva, odnosno liječnik privatne prakse, mora obavezno
naznačiti svoje radno vrijeme u ordinaciji koje dnevno ne može biti manje
od polovice punog radnog vremena, bez obzira na broj osiguranika za koji
se zaključuje ugovor s Republičkim fondom.

Utvrđeni standard u primarnoj zdravstvenoj zaštiti, sukladno odredbama
Odluke o standardima i normativima, predstavlja maksimalno mogući broj
osiguranika po jednom liječničkom timu za uspostavljanje ugovornih odnosa
u 1992. godini.

Ako broj osiguranika po zaposlenom liječničkom timu prelazi broj osiguranika
utvrđen Odlukom o standardima i normativima, priznat će se prekoračenje
broja osiguranika do 10% računajući od utvrđenog standarda.

U područjima s malobrojnim pučanstvom (otoci ličko-goranska regija i
dalmatinska zagora) gdje je udaljenost izmedu jedinica zdravstvene zaštite
veća od 50 kilometara, priznat će se prosjećna godišnja vrijednost tima
po zaposlenom liječničkom timu, neovisno od stvarnog broja stanovnika po
jednom liječničkom timu.

Kada se postupci liječnika primarne zdravstvene zaštite koriste izvan
mjesta stalnog prebivališta osiguranika (za vrijeme korištenja godišnjeg
odmora, službenog puta i sl.), a slučaj nije hitan, izabrani liječnik u
mjestu prebivališta osiguranika odgovara i vodi brigu o korištenju zdravstvene
zaštite u takvim slučajevima.

U hitnim slučajevima, terete se sredstva ispostave Stručne slutbe Republičkog
fonda kojoj osiguranik pripada na osnovi ispostavljenog računa po vrstama
i količini i cijena iz Cjenika, odnosno broja bodova i cijene boda iz Popisa
dijagnostičkih i terapijskih postupaka.

```
_________________________________________________________________________________
Red                                                     Prosjeć.        Pros. br.       Prosj. god.
broj            Djelatnost                              god. vri-       osig. ili               vrij. tima
                                                        jed. tima       stanv. na       po osigur.
                                                        u HRD           1 tim           u HRD
_________________________________________________________________________________
0                       1                               2               3               4
_________________________________________________________________________________
1.      Opća med. (u vrijednosti tima opće med.
        uraćunate su kućne posjete
        a) zaštita odraslih                             1.402.775       1.700           825
        b) zaštita starijih osoba štićenika domova
        umirovljenika                                   1.402.775       750
                                                                        uz uvjet 100
                                                                        stac. osigur.
2.      Predškolska zašt. djece (0 - 6 godina)          1.568.919       975             1.609
3.      Školska medicina - zašt. školske djece  1.374.595       1.850           743
4.       zdravstvena zaštita žena                       1.628.480       8.000           204
5.      Hitna medic. pomoć i prijev. bolesnika
        a) Stanica hitne med. pomoći - ovisno o
        standardu utvrđuje se mjes. neto plaća
        - liječnika                                     17.000
        - medicinske sestre (VŠS)                       13.000
        - medicinske sestre (SSS)                       11.000
        - vozača                                        9.000
6.      Epidemiologija i opća higijena                  1.831.344       60.000
7.      Patronaža (1 patronažna sestra VŠS na 3
        tima opće medicine)                             563.432
8.      Dijagnoštička laboratorijska djelatnost 200
9.      Opća zubozdravstvena zaštita
        a) zaštita odraslih - konzervativa              1.547.051       2.500           619
        b) zaštita predškolske djece                    1.547.051       3.500           442
        c) zaštita školske djece                        1.547.051       1.750           884
        d) ortodoncija za osigur. 5 -18 godina  2.908.492       9.000           323
        e) protetika                                    3.352.526       9.000           373
_________________________________________________________________________________
```

Za organizacije zdravstva primarne zdravstvene zaštite koje imaju organizirana
dežurstva i stalnu pripravnost sukladno odredbama članka 158. Zakona o
zdravstvenoj zaštiti i zdravstvenom osiguranju ("Narodne novine",
broj 12/91 - pročišćeni tekst,19/91, i 53A/91) utvrđuje se visina naknade
:

1. za dežurstvo

- na osnovi osobnog dohotka mjesečno neto 17.000 HRD

- medicinske sestre ili tehničara na osnovi osobnog dohotka

mjesečno neto 11.000 HRD

- vozača - na osnovi osobnog dohotka mjesečno neto 9.000 HRD

s time, da se svaki iznos dijeli s mjesečnom satnicom od 182 sata i
na tako dobivenu vrijednost pojedinog sata dežurstva dodaje se 50% povećanja
vrijednosti za nedjelje i praznike odnosno 30% za noćni rad i doprinosi
na osobni dohodak.

Naknada za dežurstvo obračunava se sukladno odredbama Zakona o radnim
odnosima ("Narodne novine", broj 19/90), tj. primjenom obračuna
punog radnog vremena od 42 sata tjedno, tijekom 6 dana tjedno (uključujući
i subotu).

Dežurstva se pri tome raĆkxnaju primjeriom slijedeće satnice:

7,00 - 14,00 sati - redovito dežurstvo

14,00 - 22,00 sata - redovito dežurstvo

22,00 - 6.00 sati - noćno dežurstvo

6,00 - 7,00 sati - redovito deturstvo.

2. za pripravnost

- liječnika mjesečno neto 8.500 HRD

- medic. sestre ili tehničara mjesečno neto 5.500 HRD

Na svaki iznos dodaju se doprinosi na osobne dohotke.

2. POLIKLINIČKO-KONZILIJARNA ZDRAVSTVENA

ZAŠTITA (u domovima zdravlja medicinskim centrima, bolnicama i lječilištima)
i STACIONARNA ZDRAVSTVENA ZAŠTTTA (u bolnicama, lječilištima i medicinskim
centrima)

Organizacijama zdravstva s kojima je Republički fond imao zaključen
Ugovor o provodenju polikliničko-konzilijarne i stacionarne zdravstvene
zaštite u 1991. godini, na osnovi utvrđenog programa rada i dogovorene
naknade, uvećava se naknada za rad iz prosinca 1991. godine za 58% i utvrđuje
kao naknada za siječanj, veljaču i ožujak 1992. godine.

U slučajevima kada organizacija zdravstva nije imala zaključen ugovor
s Republičkim fondom za provođenje polikliničko-konzilijarne i stacionarne
zdravstvene zaštite u 1991. godini, ispostavljat će račune ispostavama
Stručne službe Republičkog fonda obračunavajući ih po vrstama, količini
i cijenama iz Cjenika za siječanj, veljaču i ožujak 1992. godine.

3. SPECIJALNE BOLNICE, ZAVODI I OSTALE ORGANIZACIJE ZDRAVSTVA

Organizacijama zdravstva koje su u 1991. godini imale zaključen ugovor
s Republičkim fondom na osnovi utvrđenog programa, a u 1992. godini su
nastavile neprekidno obavljati djelatnost iz Ugovora uvećava se mjesečna
naknada za rad u prosincu 1991. godine za 58% i utvrđuje kao naknada za
siječanj, veljaču i ožujak 1992. godine.Organizacije zdravstva koje osiguranicima
Republičkog fonda pružaju pojedine zdravstvene usluge, ispostavit će pojedinačne
račune, primjenjujući cijene iz Cjenika za siječanj. veljaču i ožujak 1992.
godine.

V.

LJEKARNIČKA DJELATNOST

Utvrđuju se uvjeti prema kojima će Republički fond uspostaviti ugovorni
odnos s ljekarnama s područja Republičkog fonda u svezi izdavanja lijekova,
sanitetskog materijala, te sanitarnih sprava i ostalih pomagala osiguranicima
Republičkog fonda:

Marža se određuje na broj stanovnika određene općine:

- do 10.000 stanovnika marža 25%

- od 10.001 do 50.000 stanovnika marža 24%

- od 50.001 do 100.000 stanovnika marža 22%

- od 100.001 do 200.000 stanovnika marža 21%

- preko 200.000 stanovniha marža 20%

Utvrđena maria iz prethodne stavke obračunava se od iznosa nabavne cijene
lijekova, sanitetskog materijala, sanitarnih sprava i ostalih pomagala
izdanih na recept, odnosno potvrdu o potrebi na pomagala (bilo na teret
sredstava Republičkog fonda ili ih osiguranik sam plaća)

Kada se prosječna nabavna cijena lijekova sanitetskog materijala sanitarnih
sprava i ostalih pomagala poveća za više od 20% računajući od prvog siječnja
1992. godine, marža utvrđena odredbom stavke 1. ove točke umanjuje se za
svako takvo povećanje za 1%.

Ljekarnama s kojima Republički fond uspostavlja ugovorni odnos za 1992.
godinu, a pružaju usluge osiguranicima Republičkog fonda, osigurava se:

1. za obavljanje dežurstva, mjesečni iznos od 76.500 HRD po jednoj ljekarni
koja obavlja dežurstvo,

2. za stalnu pripravnost, mjesečni iznos od 25.500 HRD po jednoj ljekarni
koja obavlja pripravnost.

Utvrduje se vrijednost režijskog sata (radni sat farmaceuta) za pojedinačnu
izradu magistralnog lijeka po receptu liječnika u iznosu od 300 HRD.

VI.

Utvrđeni mjesečni iznosi neto plaća u Stanici za hitnu medicinsku pomoć,
te u dežurstvu i stalnoj pripravnosti u primarnoj zdravstvenoj zaštiti
iz toćke IV. ove odluke kao i utvrdeni mjesečni iznosi po jednoj ljekarni
za obavljanje dežurstva i stalne pripravnosti iz točke V. ove odluke, povećavaju
se za 30% od 1. veljače 1992. godine.

VII.

Osiguranici koji imaju priznat status prognanika (u daljnjem tekstu:
prognanici) i osiguranici koji imaju priznat status izbjeglice (u daljnjem
tekstu: izbjeglice) ostvaruju zdravstvenu zaštitu prema mjestu privremenog
boravka sukladno odredbama Uredbe o statusu prognanika i izbjeglica ("Narodne
novine", broj 64/91) i odredbama Odluke o načinu korištenja zdravstvene
zaštite i drugih prava iz zdravstvenog osiguranja osiguranika s ugroženih
područja Republihe Hrvatske te odobrenju troškova na teret udruženih sredstava
("Narodne novine", broj 32/91).

Prognanici i izbjeglice mogu zdravstvenu zaštitu ostvarivati u svim
organizacijama zdravstva, odnosno u ordinacijama liječnika privatne prakse
s kojima Republički fond ima sklopljen Ugovor za 1992. godinu.

Organizacija zdravstva, odnosno liječnici privatne prakse koji su pružili
zdravstvenu uslugu prognaniku i izbjeglici, ispostavljaju račun za pruženu
zdravstvenu uslugu obračunatu po vrstama i količini i cijenama iz Cjenika,
odnosno broju bodova i cijeni boda prema Popisu dijagnostičkih i terapijskih
postupaka, bez naplaćenog učešća, ispostavi Stručne službe Republičkog
fonda na području koje je sjedište organa koji je prognaniku, odnosno izbjeglici
priznao taj status.

Ispostava Stručne službe Republičkog fonda dužna je na osnovi dostavljenih
računa organizacija zdravstva, odnosno liječnika privatne prakse, podmiriti
financijske obveze.

Sve troškove za izvršene zdravstvene usluge prognanicima i izbjeglicama
ispostava Stručne službe Republičkog fonda posebice bilježi.

VIII.

Do dana sklapanja ugovora prema odredbama ove odluke, Republički fond
će privremeno organizacijama zdravstva isplatiti nahnadu za siječanj 1992.
godine u visini naknade za prosinac 1991. godine prema sklopljenom ugovoru,
uvećanu za 58%.

IX.

Obraćun isplaćenih naknada u primarnoj zdravstvenoj zaštiti, odnosno
izvršenih usluga u polikliničko-konzilijarnoj i stacionarnoj zdravstvenoj
zaštiti za siječanj, veljaču i ožujak 1992. godine, izvršit če se do kraja
mjeseca travnja 1992. godine na način kako je to utvrđeno odredbama Odluke
o osnovama za osiguranje sredstava za provođenje Programa mjera zdravstvene
zaštite u 1991. godini ("Narodne novine", broj 3/92).

X.

Ova odluka stupa na snagu osmog dana od dana objave u "Narodnim
novinama", a primjenjuje se od 1. siječnja 1992. godine.

Klasa: 025-04/92-01/14

Urbroj : 338-24-92-1

Zagreb, 21. veljače 1992.

Predsjednik Izvršnog odbora Skupštine Republičkog fonda

**prim. dr. sci. Mate Ljubičić, v. r.**

Odluka, NN 13/1992-283
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)